**Ministru kabineta noteikumu projekta**

**„Grozījums Ministru kabineta 2012.gada 18.decembra noteikumos Nr.931 „Latvijas Nacionālā kultūras centra nolikums”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījums Ministru kabineta 2012.gada 18.decembra noteikumos Nr.931 „Latvijas Nacionālā kultūras centra nolikums”” (turpmāk – Projekts) sagatavots, lai Ministru kabineta 2012.gada 18.decembra noteikumus Nr.931 „Latvijas Nacionālā kultūras centra nolikums” (turpmāk – Nolikums) papildinātu ar jaunu Latvijas Nacionālā kultūras centra (turpmāk – Centrs) uzdevumu – īstenot programmu „Latvijas skolas soma”, nodrošinot iespēju vispārējās un profesionālās izglītības programmu izglītojamiem apmeklēt mākslas un kultūras norises mācību un audzināšanas darba ietvaros, kas atbilst Nolikuma 3.1.apakšpunktā noteiktajai Centra funkcijai īstenot kultūras un radošās industrijas izglītības politiku, sekmējot kultūras un radošo industriju izglītības attīstību. Projekts stāsies spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz:1. Valsts pārvaldes iekārtas likuma 16.panta pirmo daļu, kas nosaka, ka tiešās pārvaldes iestādes darbību reglamentē Ministru kabineta apstiprināts nolikums;
2. Ministru kabineta 2020.gada 25.septembra rīkojumu Nr.547 „Grozījumi Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu””, ar kuru grozīts Ministru kabineta 2016.gada 13.decembra rīkojuma Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” (turpmāk – MK rīkojums Nr.769) 1.pielikuma „Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījums” 55.punkts, nosakot, ka 2021.gadā programmu „Latvijas skolas soma” īsteno Centrs;
3. Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210) 155.3.apakšpunktā minētā uzdevuma „Nodrošināsim Latvijas valsts simtgades mērķu un nozīmīgāko iniciatīvu pēctecību” ietvaros noteikto pasākumu „Nodrošināt, ka Latvijas valsts simtgadē uzsāktā iniciatīva – programma „Latvijas skolas soma” – kļūst par pastāvīgu izglītības procesa sastāvdaļu, kas visiem izglītojamiem klātienē dod iespēju pieredzēt, izzināt un iepazīt Latviju”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Ministru kabineta 2015.gada 5.februāra rīkojumu Nr.63 „Par Latvijas valsts simtgades rīcības komiteju”, lai nodrošinātu savlaicīgu un saskaņotu Latvijas valsts simtgades svētku (turpmāk – Svētki) organizēšanu, tika izveidota Latvijas valsts simtgades rīcības komiteja (turpmāk ­– Rīcības komiteja). Saskaņā ar Ministru kabineta 2015.gada 5.februāra rīkojuma Nr.63 „Par Latvijas valsts simtgades rīcības komiteju” 2. un 3.punktu Rīcības komitejai tika uzdots izstrādāt Svētku pasākumu plānu, publicitātes pasākumu plānu un finansējuma tāmi (norādot finansējuma avotu), kā arī koordinēt Svētku sagatavošanas gaitu, veikt uzraudzību un sekot līdzi finansējuma izlietojumam. 2015.gada 1.jūnijā, pārplānojot Kultūras ministrijas iekšējos resursus, izveidots Latvijas valsts simtgades birojs ar mērķi nodrošināt Svētku sagatavošanas darbus un to norisi. Latvijas valsts simtgades biroja funkcijas ir nodrošināt Svētku pasākumu un projektu plānošanu, koordinēšanu un organizēšanu, kā arī nodrošināt sadarbības veidošanu ar valsts un pašvaldību institūcijām, Latvijas un starptautiskām organizācijām saistībā ar Svētku pasākumu un projektu plānošanu un īstenošanu.Latvijas valsts simtgades birojs sadarbībā ar Rīcības komiteju un citām Svētku sagatavošanā iesaistītajām pusēm izstrādāja Latvijas valsts simtgades svinību sagatavošanas programmu (turpmāk – Svētku programma) (informatīvā ziņojuma „Par gatavošanos Latvijas valsts simtgadei 2017. – 2021.gadā” pielikums (atbalstīts Ministru kabineta 2016.gada 9.februāra sēdē (prot. Nr.6 1.§))), tajā nosakot Latvijas valstiskuma vēsturisko kontekstu, Svētku programmas mērķus, uzdevumus un galvenos vēstījumus, Svētku programmas norišu struktūru un tematisko uzbūvi, kā arī Svētku programmas komunikācijas galvenās vadlīnijas. Svētku programmas ietvaros Latvijas valsts simtgades birojs izstrādāja programmu „Latvijas skolas soma”, kas ir lielākā valsts simtgades dāvana vairāk nekā 200 000 Latvijas bērniem un jauniešiem. Svētku programmas mērķis ir, sākot ar 2018.gada septembri, nodrošināt Latvijas bērniem un jauniešiem iespēju vismaz vienu reizi mācību semestra laikā apmeklēt pasākumus, lai iepazītu Latviju mākslas un kultūras norisēs (mūzikā, teātrī, dejā, cirkā, vizuālajā mākslā, kino, arhitektūrā, dizainā, materiālajā un nemateriālajā kultūras mantojumā, literatūrā un grāmatniecībā), sasaistot tās ar mācību un audzināšanas darbu. Programma „Latvijas skolas soma” veidota kā kompleksa, starpdisciplināra programma, kas apvieno resursus, lai stiprinātu jaunās paaudzes nacionālo identitāti, pilsoniskuma, valstiskās piederības apziņu, attīstītu kultūras izpratnes un izpausmes kompetenci, paaugstinātu izglītības kvalitāti, kā arī mazinātu sociālo nevienlīdzību. Programmas „Latvijas skolas soma” ilgtermiņa ietekmes indikatori ir pilsoniskums, valstiskās piederības apziņa, izglītības kvalitāte, kultūras izpratnes un izpausmes kompetence un sociālās nevienlīdzības mazināšana.Saskaņā ar MK rīkojuma Nr.769 1.pielikuma „Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījums” 55.punktu programma „Latvijas skolas soma” tiek īstenota no 2017. – 2021.gadam. Atbilstoši Ministru kabineta 2020.gada 25.septembra rīkojuma Nr.547 „Grozījumi Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu”” 7.punktam MK rīkojuma Nr.769 1.pielikuma 55.punktā paredzēto programmu „Latvijas skolas soma” no 2017. – 2020.gadam īsteno Latvijas valsts simtgades birojs, savukārt 2021.gadā programmu „Latvijas skolas soma” īstenos Centrs.Ņemot vērā to, ka 2021.gadā noslēdzas Svētku programma un darbu beigs Latvijas valsts simtgades birojs, lai nodrošinātu, ka Latvijas valsts simtgadē uzsāktā iniciatīva – programma „Latvijas skolas soma” – kļūst par pastāvīgu izglītības procesa sastāvdaļu, programmas „Latvijas skolas soma” turpmāko īstenošanu atbilstoši tās izstrādes sākotnējai iecerei nodrošinās Centrs. Programmas „Latvijas skolas soma” īstenošana ietver:1. piedalīties ar programmas „Latvijas skolas soma” īstenošanu saistīto normatīvo aktu izstrādē, veikt aprēķinus izglītības iestāžu dibinātājiem piešķiramajam finansējuma apjomam, nodrošināt līgumu slēgšanu ar izglītības iestāžu dibinātājiem;
2. veikt izglītības iestāžu dibinātāju iesniegto pārskatu pārbaudi un apstiprināšanu;
3. īstenot programmas „Latvijas skolas soma” norises monitoringu;
4. īstenot metodisko atbalstu izglītības un kultūras nozaru profesionāļiem programmas „Latvijas skolas soma” mērķu sasniegšanai;
5. veidot un uzturēt sadarbību ar valsts un pašvaldību institūcijām, nevalstiskajām organizācijām un uzņēmējiem un to organizācijām, Latvijas un starptautiskām organizācijām saistībā ar programmas „Latvijas skolas soma” norišu plānošanu un īstenošanu;
6. pārraudzīt programmas „Latvijas skolas soma” budžetu un tā izpildi;
7. apkopot un analizēt informāciju, tai skaitā starptautisko pieredzi, un veidot redzējumu par programmas „Latvijas skolas soma” tālākās attīstības iespējām;
8. pārstāvēt programmu „Latvijas skolas soma” vietējā, nacionālajā un starptautiskajā līmenī saistībā ar programmas „Latvijas skolas soma” koncepciju, saturu un norisi;
9. piedalīties ar programmas „Latvijas skolas soma” saturu saistīto nozaru vidējā un ilgtermiņa stratēģisko dokumentu izstrādē;
10. veikt programmai „Latvijas skolas soma” piedāvāto norišu analīzi un kopā ar ekspertiem izvērtēt to kvalitāti un atbilstību programmai;
11. sekmēt jaunu kultūras norišu piedāvājuma radīšanu;
12. gatavot apkopojumus par programmas „Latvijas skolas soma” ieviešanas rezultatīvajiem rādītājiem, gatavot apkopojumus par jaunākajiem kultūras norišu piedāvājumiem un citām programmas „Latvijas skolas soma” aktualitātēm;
13. veikt programmas „Latvijas skolas soma” sabiedrisko attiecību plānošanu un īstenošanu, publicitātes un atpazīstamības veicināšanu Latvijā un starptautiski;
14. veikt citus ar programmas „Latvijas skolas soma” īstenošanu saistītus darbus.

Nolikuma 2.punkts nosaka, ka Centra darbības mērķis ir īstenot valsts politiku kultūras un radošās industrijas izglītības, nemateriālā kultūras mantojuma, dziesmu un deju svētku tradīcijas un ar to saistītajās tautas mākslas jomās. Saskaņā ar Nolikuma 3.1.apakšpunktu viena no Centra funkcijām ir īstenot kultūras un radošās industrijas izglītības politiku, sekmējot kultūras un radošo industriju izglītības attīstību, atbilstoši kurai Centrs veic šādus uzdevumus:1)  organizē mākslas, mūzikas un dejas profesionālās izglītības programmu īstenošanai nepieciešamo mācību un metodisko materiālu izstrādi un izdošanu, kā arī izstrādā mācību un metodiskos materiālus nemateriālā kultūras mantojuma jomā (Nolikuma 4.11.apakšpunkts);2)  sadarbībā ar Izglītības un zinātnes ministriju un nozares profesionālajām organizācijām nodrošina nozares profesiju standartu projektu izstrādi un ekspertīzi (Nolikuma 4.12.apakšpunkts);3)  izstrādā profesionālās kvalifikācijas eksāmena programmu profesionālās kvalifikācijas eksāmeniem mākslas, mūzikas un dejas profesionālās vidējās izglītības programmās, saskaņo profesionālās kvalifikācijas eksāmenu norises darbību laikus, norises grafiku un komisijas sastāvu Kultūras ministrijas padotībā esošajām profesionālās vidējās izglītības iestādēm (Nolikuma 4.13.apakšpunkts);4)  saskaņo profesionālās kvalifikācijas eksāmena komisijas sastāvu un profesionālās kvalifikācijas eksāmena programmu profesionālās kvalifikācijas eksāmeniem mākslas, mūzikas un dejas profesionālās vidējās izglītības programmās, ko īsteno citu dibinātāju izglītības iestādes (Nolikuma 4.14.apakšpunkts);5) sagatavo, aktualizē un iesniedz Izglītības kvalitātes valsts dienestā ekspertu sarakstu mākslas, mūzikas un dejas profesionālās vidējās izglītības iestāžu un programmu akreditācijai, kā arī mākslas, mūzikas un dejas profesionālās ievirzes izglītības iestāžu akreditācijai (Nolikuma 4.15.apakšpunkts);6) pārrauga izglītības programmu īstenošanas kvalitāti mākslas, mūzikas un dejas profesionālās vidējās un profesionālās ievirzes izglītības iestādēs (Nolikuma 4.16.apakšpunkts);7)  sniedz priekšlikumus Kultūras ministrijai par valsts finansēto vietu skaitu valsts, pašvaldību un privāto profesionālās izglītības iestāžu licencētajām mākslas, mūzikas un dejas profesionālās izglītības programmām (Nolikuma 4.17.apakšpunkts);8)  normatīvajos aktos noteiktajā kārtībā aprēķina un sadala valsts dotāciju pedagogu darba samaksai pašvaldību un privātām profesionālās izglītības iestādēm, kas īsteno mākslas, mūzikas un dejas profesionālās ievirzes izglītības programmas, kā arī nodrošina piešķirtās valsts dotācijas izlietojuma kontroli (Nolikuma 4.18.apakšpunkts).Programmas „Latvijas skolas soma” mērķis atbilst Centra darbības virzieniem, mērķim un funkcijām, turklāt paplašina Centra darbu kultūrizglītības jomā.Projekts paredz papildināt Nolikumu ar 4.19.1 apakšpunktu, kas nosaka, ka Centrs no 2021.gada 1.janvāra veic jaunu uzdevumu – īsteno programmu „Latvijas skolas soma”, nodrošinot iespēju vispārējās un profesionālās izglītības programmu izglītojamiem apmeklēt mākslas un kultūras norises mācību un audzināšanas darba ietvaros. Kultūras ministrija ir vienojusies ar Centru, ka no 2021.gada 1.janvāra Centram nodos 4 (četras) Latvijas valsts simtgades biroja amata vietas (darbinieki) un atbilstošu finansējumu, lai Centrs nodrošinātu programmas „Latvijas skolas soma” īstenošanu.  |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Programmas „Latvijas skolas soma” mērķim atbilstošo izglītības iestāžu dibinātāji, ar kuriem tiek slēgti līgumi par finansējuma piešķiršanu un programmas „Latvijas skolas soma” īstenošanu, tai skaitā 184 finansējuma saņēmēji 2021.gada pirmajā pusgadā un 108 finansējuma saņēmēji 2021.gada otrajā pusgadā. |
| 2. | Tiesiskā regulējuma ietekme uz tautsaimniecību un administratīvo slogu | Projekts paredz papildināt Nolikumu ar jaunu Centra uzdevumu – īstenot programmu „Latvijas skolas soma”, nodrošinot iespēju vispārējās un profesionālās izglītības programmu izglītojamiem apmeklēt mākslas un kultūras norises mācību un audzināšanas darba ietvaros, vienlaikus minētā uzdevuma izpildei no 2021.gada 1.janvāra pārdalot uz Centru 4 (četras) Latvijas valsts simtgades biroja amata vietas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Pamatojoties uz MK rīkojuma Nr.769 1.pielikuma 56.punktu, lai stiprinātu Latvijas valsts simtgades biroja kapacitāti sekmīgai Svētku sagatavošanai, koordinēšanai un norišu nodrošināšanai, Kultūras ministrija uz Svētku īstenošanas laiku izveidoja jaunas amata vietas, kuras saskaņoja ar Valsts kanceleju. Lai Centrs nodrošinātu programmas „Latvijas skolas soma” īstenošanu, Kultūras ministrija no 2021.gada 1.janvāra pārdalīs Centram ar Valsts kanceleju saskaņotās 4 (četras) Latvijas valsts simtgades biroja amata vietas:1. Izglītības un jauniešu projekta vadītāja amata vietu (32.saimes IIIA līmenis, 11.mēnešalgu grupa), pārveidojot par programmas „Latvijas skolas soma” biroja vadītāja amata vietu, saglabājot amatam noteiktu amata saimi, amata līmeni un mēnešalgas grupu;
2. Juriskonsulta amata vietu (21.saimes IV līmenis, 11.mēnešalgu grupa), pārveidojot par programmas „Latvijas skolas soma” biroja koordinatora administratīvajos jautājumos amata vietu (32.saimes IIIA līmenis, 11.mēnešalgu grupa);
3. Reģionālo un nevalstisko projektu vadītāja amata vietu (32.saimes IIIA līmenis, 11.mēnešalgu grupa), pārveidojot par programmas „Latvijas skolas soma” biroja koordinatora satura un metodikas jautājumos amata vietu, saglabājot amatam noteikto amata saimi, amata līmeni un mēnešalgas grupu;
4. Sabiedrisko attiecību speciālista – mājas lapas redaktora amata vietu (24.saimes III līmenis, 11.mēnešalgu grupa), pārveidojot par programmas „Latvijas skolas soma” biroja komunikācijas projektu koordinatora amata vietu, saglabājot amatam noteiktu amata saimi, amata līmeni un mēnešalgu grupu.
 |
| 8. Cita informācija | Saskaņā ar likumprojektu „Par valsts budžetu 2021.gadam” (pieņemts Saeimā 1.lasījumā 2020.gada 28.oktobrī) 2021.gadā valsts budžeta apakšprogrammas 22.12.00 „Latvijas valsts simtgades programma” ietvaros, pamatojoties uz MK rīkojuma Nr.769 1.pielikuma 55.punktu, programmas „Latvijas skolas soma” īstenošanai paredzēts finansējums 3 500 000 *euro*, tai skaitā nodrošinot izglītojamajiem pieeju daudzveidīgām kultūras norisēm, jauna kultūras satura radīšanai, metodiskajam atbalstam izglītības un kultūras nozaru speciālistiem, programmas monitoringam un pētniecībai, programmas „Latvijas skolas soma” publicitātei un administrēšanai. Lai Centrs nodrošinātu programmas „Latvijas skolas soma” īstenošanu, pamatojoties uz MK rīkojuma Nr.769 1.pielikuma 56.punktu, Kultūras ministrija no 2021.gada 1.janvāra pārdalīs Centram 4 (četras) Latvijas valsts simtgades biroja amata vietas un atbilstošu finansējumu. Attiecībā uz programmas „Latvijas skolas soma” finansēšanu pēc 2021.gada Ministru kabinetam ir jāpieņem lēmums par pastāvīgu valsts budžeta finansējuma plānošanu programmai „Latvijas skolas soma” no 2022.gada, izskatot ministriju un citu centrālo valsts budžeta iestāžu prioritāro pasākumu pieprasījumus 2022. – 2024.gadam. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektā ietvertais regulējums konceptuāli tika atbalstīts, pieņemot Ministru kabineta 2020.gada 25.septembra rīkojumu Nr.547 „Grozījumi Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu””, ar kuru grozīts MK rīkojuma Nr.769 1.pielikuma „Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījums” 55.punkts, nosakot, ka 2021.gadā programmu „Latvijas skolas soma” īsteno Centrs.Papildus Projektā ietvertais regulējums tika izskatīts Rīcības komitejas 2020.gada 28.oktobra sēdē. Saskaņā ar Ministru kabineta 2015.gada 5.februāra rīkojuma Nr.63 „Par Latvijas Republikas simtgades rīcības komiteju” 1.punktu Rīcības komitejā ir pārstāvētas šādas institūcijas: Kultūras ministrija, Iekšlietu ministrija, Ekonomikas ministrija, Latvijas Valsts prezidenta kanceleja, Labklājības ministrija, Pasaules Brīvo latviešu apvienības pārstāvniecība, Izglītības un zinātnes ministrija, Valsts izglītības satura centrs, Zemkopības ministrija, Nacionālās elektronisko plašsaziņas līdzekļu padome, Ministru prezidenta birojs, Tieslietu ministrija, Aizsardzības ministrija, Latvijas Brīvo arodbiedrību savienība, Latvijas Lielo pilsētu asociācija, Latvijas Darba devēju konfederācija, Satiksmes ministrija, Valsts kanceleja, Latvijas Tirdzniecības un rūpniecības kamera, Finanšu ministrijas, Latvijas Pašvaldību savienība, Saeimas Administrācija, Ārlietu ministrija, Rīgas dome, Vides aizsardzības un reģionālās attīstības ministrija un Veselības ministrija.Programmas „Latvijas skolas soma” īstenošanai 2021.gadā paredzētā valsts budžeta finansējuma aprēķināšanas un piešķiršanas kārtība, kuru 2021.gadā nodrošinās Centrs, ir ietverta Ministru kabineta noteikumu projektā „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2021.gada 1.janvāra līdz 2021.gada 31.decembrim”, kas 2020.gada 4.novembrī tika ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2020.gada 19.novembrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Programmas „Latvijas skolas soma” īstenošanas gaitā notiek regulāra saziņa un sadarbība ar iesaistītajām pusēm, jo īpaši izglītības un kultūras nozarēs. Turpina darboties programmas „Latvijas skolas soma” koordinatoru tīkls, kurā ir pārstāvis no katras pašvaldības. Regulārai informācijas apritei notiek arī saziņa ar privāto un profesionālās izglītības iestāžu pārstāvjiem – programmas „Latvijas skolas soma” koordinatoriem katrā no izglītības iestādēm. Regulāri notiek arī tikšanās forumos, reģionālajās un novadu konferencēs, darba sanāksmēs un citos pasākumos, tai skaitā izmantojot videokonferences un citas attālinātās saziņas iespējas. Notiek regulāra sadarbība ar kultūras nozaru biedrībām un radošajiem profesionāļiem, lai paplašinātu un pilnveidotu programmas „Latvijas skolas soma” saturu.Lai monitorētu programmas „Latvijas skolas soma” attīstību un ietekmi, tiek veikti pētījumi. 2020.gadā tikai īstenots pētījums „[Programmas „Latvijas skolas soma” satura izvēles un ieviešanas novērtējums 2019.gadā](https://www.km.gov.lv/uploads/ckeditor/files/kultura_timekli/petijumi/LATVIJAS%20SKOLAS%20SOMA%202019_p%C4%93t%C4%ABjuma%20zi%C5%86ojums.pdf)”, kas apliecina šīs programmas vērtību un sniedz plašu materiālu tālākā darba plānošanai. Pētījumi par programmas „Latvijas skolas soma” īstenošanu pieejami Kultūras ministrijas pētījumu sadaļā <https://www.km.gov.lv/lv/kultura/kultura-timekli/informativi-materiali/petijumi#gsc.tab=0>.Regulārā informācijas apmaiņa ļauj programmas „Latvijas skolas soma” īstenotājiem operatīvi būt lietas kursā par tās norisi un reaģēt, sniedzot padomu, metodisku un informatīvu atbalstu. Pedagogu, koordinatoru un skolēnu izteiktie vērtējumi un ierosinājumi tiek nodoti kultūras profesionāļiem un izmantoti programmas satura un administrēšanas darbā. |
| 3. | Sabiedrības līdzdalības rezultāti | Projektā ietvertais regulējums konceptuāli tika atbalstīts, pieņemot Ministru kabineta 2020.gada 25.septembra rīkojumu Nr.547 „Grozījumi Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu””, ar kuru grozīts MK rīkojuma Nr.769 1.pielikuma „Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījums” 55.punkts, nosakot, ka 2021.gadā programmu „Latvijas skolas soma” īsteno Centrs. Papildus Projektā ietvertais regulējums tika izskatīts Rīcības komitejas 2020.gada 28.oktobra sēdē. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Programmas „Latvijas skolas soma” mērķim atbilstošo izglītības iestāžu dibinātāji, ar kuriem tiek slēgti līgumi par finansējuma piešķiršanu un programmas īstenošanu, tai skaitā 184 finansējuma saņēmēji 2021.gada pirmajā pusgadā un 108 finansējuma saņēmēji 2021.gada otrajā pusgadā, Centrs un Kultūras ministrija.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz no 2021.gada 1.janvāra Centram noteikt jaunu uzdevumu – īstenot programmu „Latvijas skolas soma”, nodrošinot iespēju vispārējās un profesionālās izglītības programmu izglītojamiem apmeklēt mākslas un kultūras norises mācību un audzināšanas darba ietvaros, kas jau šobrīd atbilst Nolikuma 3.1.apakšpunktā noteiktajai Centra funkcijai īstenot kultūras un radošās industrijas izglītības politiku, sekmējot kultūras un radošo industriju izglītības attīstību. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Pastare 67330339

Linda.Pastare@km.gov.lv